苏轼
往在东武与人往反作粲字韵诗四首今黄鲁直亦
苻坚破荆州，止获一人半。
中郎老不遇，但喜识元叹。
我今独何幸，文字厌奇玩。
又得天下才，相従百忧散。
阴求我辈人，规作林泉伴。
宁当待垂老，仓卒收一旦。
不见梁伯鸾，空对孟光案。
才难不其然，妇女厕周乱。
世岂无作者，于我如既盥。
独喜诵君诗，咸韶音节缓。
夜光一已多，矧获累累贯。
相思君欲瘦，不往我真懦。
吾侪眷微禄，寒夜抱寸炭。
何时定相过，径就我乎馆。
飘然东南去，江水清且暖。
相与访名山，微言师忍粲。